जनता को अपनी लड़ाई बार बार खुद ही लड़नी होगी और अपने अंदर से ईमानदार नेतृत्व पैदा करना या उसे पहचानना होगा। नहीं तो एक एक करके हमारे बड़े और महान देश के एक एक अंचल और उसके निवासी ऐसे ही बर्बाद किए जाते रहेंगे। देश बड़ी छोटी कंपनियों और ठीकेदारों के साथ सत्ताओं की साठ गाँठ का शिकार होता रहेगा। हमारी मांग है कि तूतिकोरिन घटना की निष्पक्ष जांच के लिए उच्च न्यायालय के किसी कार्यरत न्यायाधीश को नियुक्त किया जाये और इस जनविरोधी कंपनी को इस देश में सभी जगह तत्काल निरुद्ध करते हुए इसे यहाँ से अपना बोरिया बिस्तर समेटने का आदेश दिया जाये। इसी प्रकार बनारस के हादसे को गंभीरता से लेते हुए उपमुख्यमंत्री केशव मौर्य से इस्तीफा लिया जाए और इन सम्पूर्ण परियोजनाओं का निष्पक्ष ऑडिट करने की व्यवस्था की जाए जिससे यह उजागर हो सके कि विकास के नाम पर जनता के धन से चल रही विकास कि इन महान परियोजनाओं से कौन और कैसे कैसे व्यक्ति लाभान्वित हो रहे या किए जा रहे हैं। मंत्रालय की कार्यकुशलता का तगमा लेने वाले हमारे केंद्रीय नगर विकास मंत्री माननीय गडकरी जी से भी पूछा जाए कि विकास कि यह परियोजनाएं कहां कहां और कितनी उनके पुत्र या उनके मित्रों के जिम्मे की गयी हैं !